

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 01/09/2024**

**ΠΡΟΓΡΑΜΜΑ  ΚΥΡΙΑΚΗΣ  01/09/2024**

…..

|  |  |
| --- | --- |
| Αθλητικά / Εκπομπή  | **WEBTV** **ERTflix**  |

**22:15**  |   **Αθλητική Κυριακή**

Η ΕΡΤ, πιστή στο ραντεβού της με τον αθλητισμό, επιστρέφει στη δράση με την πιο ιστορική αθλητική εκπομπή της ελληνικής τηλεόρασης.

|  |  |
| --- | --- |
| Ταινίες  | **WEBTV GR** **ERTflix**  |

**00:15**  |   **ERTWorld Cinema - Στάσου Πλάι Μου**   **(Τροποποίηση προγράμματος)**
*(Stand by Me )*

**Έτος παραγωγής:** 1986
**Διάρκεια**: 81'

Δραματική περιπέτεια, παραγωγής ΗΠΑ 1986.

Σε ένα δεντρόσπιτο στην άκρη του Καστλ Ροκ, μιας μικρής, δασώδους πόλης του Όρεγκον, ένας εκκολαπτόμενος 12χρονος συγγραφέας ονόματι Γκόρντι Λασάνς πρόκειται να ξεκινήσει ένα εξαιρετικό ταξίδι στην καρδιά του βορειοδυτικού δάσους, μια εμπειρία που θα αλλάξει την πορεία της ζωής του για πάντα.
Ο καλύτερός του φίλος Βερν έχει ακούσει τον μεγαλύτερο αδελφό του και έναν φίλο του να μιλάνε για την ανακάλυψη ενός πτώματος στο δάσος. Ελπίζοντας ότι μπορούν να πάρουν τα εύσημα για την εύρεση του πτώματος, ο Γκόρντι ξεκινά μαζί με τον ανασφαλή και φοβισμένο Βερν, το σκληρό αντράκι Κρις και τον παράτολμο Τέντι για μια περιπέτεια που θα εξελιχθεί σε μια οδύσσεια αυτογνωσίας. Το ταξίδι τους αρχίζει αθώα με το όνειρο να γίνουν ήρωες της πόλης, αλλά πριν τελειώσει ο Γκόρντι, ο Κρις, ο Τέντι και ο Βερν θα δοκιμαστούν με τρόπους που δεν είχαν φανταστεί ποτέ.
Η ταινία που ήταν υποψήφια για Όσκαρ καλύτερου διασκευασμένου σεναρίου, βασίζεται στο μυθιστόρημα «The Body» του Στίβεν Κινγκ και ο τίτλος προέρχεται από το ομώνυμο τραγούδι του Μπεν Ε. Κινγκ, που ακούγεται στους τίτλους τέλους.

Σκηνοθεσία: Ρομπ Ράινερ
Σενάριο: Ρομπ Ρέινερ, Μπρους Έβανς, Ρέινολντ Γκίντεον
Πρωταγωνιστούν: Ρίβερ Φοίνιξ, Γουίλ Γουίτον, Κόρεϊ Φέλντμαν,Τζέρι Ο’ Κόνελ, Κίφερ Σάδερλαντ, Ρίτσαρντ Ντρέιφους, Τζον Κιούζακ

(Η Ελληνική Ταινία δεν θα μεταδοθεί)

|  |  |
| --- | --- |
| Ντοκιμαντέρ  | **WEBTV** **ERTflix**  |

**02:00**  |   **Συνάνθρωποι  (E)**   **(Αλλαγή ώρας)**

Α' ΚΥΚΛΟΣ

**Έτος παραγωγής:** 2021

Ημίωρη εβδομαδιαία εκπομπή παραγωγής ΕΡΤ. Ιστορίες με θετικό κοινωνικό πρόσημο. Άνθρωποι που σκέφτονται έξω από το κουτί, παίρνουν τη ζωή στα χέρια τους, συνεργάζονται και προσφέρουν στον εαυτό τους και τους γύρω τους. Εγχειρήματα με όραμα, σχέδιο και καινοτομία από όλη την Ελλάδα.

**«Ένα κοινωνικό πείραμα»**
**Eπεισόδιο**: 1

Στην Τήλο, στο μικρό νησί των 500 κατοίκων, πραγματοποιείται ένα απρόσμενα πετυχημένο κοινωνικό πείραμα.
Η τοπική κοινωνία βρίσκει λύσεις σε προβλήματα που για άλλους φαντάζουν και είναι δυσεπίλυτα. Από την ενεργειακή εξάρτηση μέχρι την αστυφιλία και το προσφυγικό.
Ο Γιάννης Δάρρας συνομιλεί με τους θετικούς ανθρώπους που συνέβαλαν μέσα στα χρόνια στην εμπέδωση μιας κουλτούρας ανεκτικότητας, καινοτομίας, πειραματισμού και αλληλεγγύης.
Και έκανε το νησί ξακουστό στα πέρατα του κόσμου.
Παρακολουθεί την εξέλιξη της ιστορίας του νησιού, μετά τον οραματιστή Δήμαρχο που ενέπνευσε με το πάθος του και φύτεψε σπόρους που σήμερα καρπίζουν.
Ανακαλύπτει μια απρόσμενη και λειτουργική σχέση των Τηλιακών με έναν Βέλγο μηχανικό, έναν Ελβετό κινηματογραφιστή και ένα ολόκληρο χωριό της Γενεύης.
Καταγράφει το πείραμα να εξελίσσεται και να αφήνει θετικό αποτύπωμα σε πολλούς τομείς της ζωής του νησιού.

Έρευνα, Αρχισυνταξία, Παρουσίαση: Γιάννης Δάρρας Διεύθυνση Παραγωγής: Νίνα Ντόβα Σκηνοθεσία: Βασίλης Μωυσίδης

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**02:30**  |   **Στα Σύρματα  (E)**  

Μια απολαυστική κωμωδία με σπαρταριστές καταστάσεις, ξεκαρδιστικές ατάκες και φρέσκια ματιά, που διαδραματίζεται μέσα και έξω από τις φυλακές, έρχεται τη νέα τηλεοπτική σεζόν στην ΕΡΤ, για να μας ανεβάσει «Στα σύρματα».

**[Με αγγλικούς υπότιτλους]**
**Eπεισόδιο**: 24

Ο Σπύρος και ο Ιούλιος θα αναγκαστούν να παραμερίσουν τις διαφορές τους και να τις λύσουν αργότερα, καθώς θα βρεθούν σε δύσκολη θέση μετά την απρόσμενη επιστροφή του Κίμωνα Βασιλείου στη βίλα του. Έτσι, θα αναγκαστούν να συνεργαστούν, για ακόμα μια φορά, ώστε να καταφέρουν να ξεμπλέξουν μαζί. Ξαφνικά, ο Σπύρος βρίσκεται σε αδιέξοδο, αφού πλέον ο Ιούλιος έχει το πάνω χέρι στις διαπραγματεύσεις, κρατώντας το φίλο του, τον Μανωλάκη.

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**